Previjalna torba je mamina najnovejša najljubša in najpomembnejša torbica. To je torba, v katero mamica (ali očka ali babi) pospravi vse potrebščine, ki jih otrok potrebuje na sprehodu, ko se odpravite po opravkih ali na izletu. V previjalno torbo pospravite pleničke, krpice, čistilne robčke, rezervna oblačila, morda tudi stekleničko z mlekom, termo steklenico in podobno. Še prerado se bo zgodilo, da boste v torbo za previjanje na koncu spakirali tudi svojo denarnico in telefon. Previjalna torba mora imeti zadosti prostornih predalov za vse otroške potrebščine in se jo mora dati preprosto pritrditi na voziček. Obstajajo tudi previjalne torbe v obliki nahrbtnika.